Sagatavots 22.05.2017.

[bookmark: _GoBack]Izziņa par 2014.–2020.gada plānošanas perioda Eiropas Savienības struktūrfondu un Kohēzijas fonda rakstiskās procedūras ietvaros saņemtajiem komentāriem par Ekonomikas ministrijas ierosinātajiem grozījumiem 1.2.1.specifiskā atbalsta mērķa “Palielināt privātā sektora investīcijas P&A” 1.2.1.4.pasākuma “Atbalsts jaunu produktu ieviešanai ražošanā”  projektu iesniegumu vērtēšanas kritērijos

	Nr.
	Materiālu esošā redakcija, punkts
	UK dalībnieka komentārs
	AI viedoklis
	Gala redakcija

	
	1
	2
	3
	4

	Projektu iesniegumu vērtēšanas kritēriji

	1. 
	Specifiskais atbilstības kritērijs:
“1.Projekta iesniedzēja vai projekta iesniedzēja saistīto personu grupas pašu kapitāls ir vismaz 25 % no projekta attiecināmajām izmaksām.”
	Latvijas Lielo pilsētu asociācija (Valmiera)
Esošās redakcijas regulējums atšķiras no 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” projektu iesniegumu vērtēšanas kritērijos noteiktā regulējuma. Tā kā šie abi pasākumi ir savstarpēji papildinoši, uzskatām, ka ir svarīgi, lai to īstenošanas noteikumi būtiski neatšķirtos.

Līdz ar to Valmieras pilsētas pašvaldība aicina pārcelt šo kritēriju no specifiskajiem atbilstības kritērijiem uz kvalitātes kritērijiem, ar ko vērtē “Projekta iesniedzēja pašu resursi projekta īstenošanai”, piešķirot punktus par lielāku pašu kapitālu (analogi kā tas ir pasākumā 3.1.1.5.).
	Ņemts vērā
Kritērijs ir pārcelts no 3.sadaļas ,,specifiskie atbilstības kritēriji’’ uz 4.sadaļu ,,kvalitātes kritēriji’’

	Kvalitātes kritērijs
	7.
	Projekta iesniedzēja pašu resursi projekta īstenošanai:
	Kritērijs nav izslēdzošs

	
	7.1. Projekta iesniedzēja, projekta iesniedzēja saistīto personu grupas pašu kapitāls nav mazāks par 35 % no projekta attiecināmajām izmaksām;
	25

	
	7.2. Projekta iesniedzēja, projekta iesniedzēja saistīto personu grupas pašu kapitāls ir no 30 % līdz 34,99 % no projekta attiecināmajām izmaksām;
	20

	
	7.3. Projekta iesniedzēja, projekta iesniedzēja saistīto personu grupas pašu kapitāls ir no 25 % līdz 29,99 % no projekta attiecināmajām izmaksām;
	15

	
	7.4. Projekta iesniedzēja, projekta iesniedzēja saistīto personu grupas pašu kapitāls ir 24,99 % no projekta attiecināmajām izmaksām vai mazāks.
	0





	2. 
	Specifiskais atbilstības kritērijs:
“4.Projekta iesniedzējs kopā ar projekta iesniegumu ir iesniedzis sadarbības iestādē Eiropas Savienībā reģistrētas kredītiestādes izsniegtu pirmā pieprasījuma līguma izpildes garantijas vēstuli četru procentu vērtībā no pieprasītā publiskā finansējuma, kas nodrošina garantijas izmaksu MK noteikumu norādītajos gadījumos.”
	Latvijas Lielo pilsētu asociācija (Valmiera)
Esošās redakcijas regulējums atšķiras no 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” projektu iesniegumu vērtēšanas kritērijos noteiktā regulējuma. Tā kā šie abi pasākumi ir savstarpēji papildinoši, uzskatām, ka ir svarīgi, lai to īstenošanas noteikumi būtiski neatšķirtos.

Līdz ar to Valmieras pilsētas pašvaldība aicina pārcelt šo kritēriju no specifiskajiem atbilstības kritērijiem uz kvalitātes kritērijiem, ar ko vērtē “Nodrošinājuma pieejamība neveiksmīgu projektu risku mazināšanai”, piešķirot punktus par lielāku nodrošinājumu (analogi kā tas ir pasākumā 3.1.1.5.).
	Nav ņemts vērā
Pamatojoties uz 2007.- 2013.gada ES fondu plānošanas perioda pieredzi, lai nodrošinātos, ka projekta iesniedzējam ir pietiekoši resursi liela mēroga projekta īstenošanai, kuros paredzēta iekārtu iegāde, MK noteikumu Nr.293 64.punktā ir noteikta obligāta prasība iesniegt sadarbības iestādē Eiropas Savienībā reģistrētas kredītiestādes izsniegtu pirmā pieprasījuma līguma izpildes garantijas vēstuli par summu, ne mazāku kā četri procenti no pieprasītā publiskā finansējuma, kas nodrošina garantijas summas izmaksu MK noteikumu Nr.293 67. punktā norādītajos gadījumos.

Kā arī ņemot vērā, ka 1.2.1.4.pasākuma ietvaros atbalsts ir paredzēts eksperimentālām tehnoloģijām, minimālā prasība par finansiālo nodrošinājumu, ir obligāta.
	-

	3. 
	Kvalitātes kritērijs
 “2.1. Projekts tiek īstenots augsto vai vidēji augsto tehnoloģiju nozarē vai RIS3 norādītajā informācijas un komunikāciju tehnoloģiju nozarē:
Farmācijas produktu, datoru, elektronisko, optisko iekārtu, lidaparātu un to iekārtu ražošana, ķīmisko vielu, elektrisko iekārtu, mehānismu un darba mašīnu, automobiļu, citu transportlīdzekļu (bez kuģiem, laivām) ražošana un medicīnas instrumentu ražošana, telekomunikācija (tikai IKT izstrāde RIS3 jomās), datorprogrammēšana (tikai IKT izstrāde RIS3 jomās) (NACE 2. red. 20, 21, 26, 27, 28, 29, 30 (bez 30.1), 32.5, 61, 62),”
	Latvijas Lielo pilsētu asociācija (Valmiera)
Valmieras pilsētas pašvaldība aicina palielināt punktu skaitu (no 5 uz 10 punktiem) projektiem, kas tiks īstenoti RIS3 nozarēs, ņemot vērā, ka darbības programmas “Izaugsme un nodarbinātība” 1.prioritāte primāri ir paredzēta šo nozaru izaugsmei.
	Ņemts vērā
	Kvalitātes kritērijs
	2.1. Projekts tiek īstenots augsto vai vidēji augsto tehnoloģiju nozarē vai RIS3 norādītajā informācijas un komunikāciju tehnoloģiju nozarē:
Farmācijas produktu, datoru, elektronisko, optisko iekārtu, lidaparātu un to iekārtu ražošana, ķīmisko vielu, elektrisko iekārtu, mehānismu un darba mašīnu, automobiļu, citu transportlīdzekļu (bez kuģiem, laivām) ražošana un medicīnas instrumentu ražošana, telekomunikācija (tikai IKT izstrāde RIS3 jomās), datorprogrammēšana (tikai IKT izstrāde RIS3 jomās) (NACE 2. red. 20, 21, 26, 27, 28, 29, 30 (bez 30.1), 32.5, 61, 62),
	10




	4. 
	Kvalitātes kritērijs
“3.1.1.Projekta iesniegumā ir apliecināts, ka pēc projekta īstenošanas gada pētniecības un attīstības (P&A) darbi pieaugs vismaz par 0,72 procentpunktiem no komersanta gada apgrozījuma, kurš tieši saistīts ar projekta īstenošanu (radies no projekta rezultātā izveidotajām iekārtām) vidēji visu projekta uzraudzības periodu,”
	Latvijas Lielo pilsētu asociācija (Valmiera)
Valmieras pilsētas pašvaldība aicina palielināt punktu skaitu (no 10 uz 15 punktiem) projektiem, kuriem pēc projekta īstenošanas būs ievērojamas P&A izmaksas, ņemot vērā gan darbības programmas “Izaugsme un nodarbinātība” 1.prioritātes, gan attiecīgā pasākuma specifiku un mērķi.
	Ņemts vērā
	Kvalitātes kritērijs
	3.1. Plānotie ieguldījumi pētniecībā un attīstībā:
	Jāsaņem vismaz 5 punkti

	3.1.1. Projekta iesniegumā ir apliecināts, ka pēc projekta īstenošanas gada pētniecības un attīstības (P&A) darbi pieaugs vismaz par 0,72 procentpunktiem no komersanta gada apgrozījuma, kurš tieši saistīts ar projekta īstenošanu (radies no projekta rezultātā izveidotajām iekārtām) vidēji visu projekta uzraudzības periodu,
	15

	3.1.2. Projekta iesniegumā ir apliecināts, ka pēc projekta īstenošanas gada pētniecības un attīstības (P&A) darbi pieaugs vismaz par 0,36 - 0,719 procentpunktiem no komersanta gada apgrozījuma kurš tieši saistīts ar projekta īstenošanu (radies no projekta rezultātā izveidotajām iekārtām) vidēji visu projekta uzraudzības periodu,
	5

	3.1.3.  Projekts neatbilst nevienam no 3.1.1., 3.1.2.p. nosacījumiem.
	0




	5. 
	Kvalitātes kritērijs
“4.Projekta gatavības pakāpe:

4.1. Projektam ir augsta gatavība uzsākšanai (jāizpilda visi zemāk minētie nosacījumi):
-	ir noslēgts aizdevuma līgums ar kredītiestādi par projekta īstenošanai nepieciešamā finansējuma piesaisti un ir izpildīti visi kredītiestādes izvirzītie nosacījumi, lai saņemtu kredītu (izņemot nosacījumu par projekta apstiprināšanu CFLA);
-	projekta iesniedzējam ir tiesības uz intelektuālo īpašumu, kas nepieciešams projekta īstenošanai;
-	ja projekta iesniedzējs pats izgatavo vai komplektē eksperimentālo tehnoloģiju, ir sagatavots eksperimentālās iekārtas tehniskais projekts (rasējumi).

4.2. Projektam ir vidēja gatavība uzsākšanai: (jāizpilda visi zemāk minētie nosacījumi):
-	ir saņemts kredītiestādes valdes, kredītkomitejas vai citas kompetentas institūcijas vai amatpersonas lēmums par aizdevuma piešķiršanu projekta īstenošanai;
-	projekta iesniedzējs ir norādījis intelektuālo īpašumu, kas nepieciešams projekta īstenošanai, bet vēl nav ieguvis tiesības uz to;
-	ja projekta iesniedzējs pats izgatavo vai komplektē eksperimentālo tehnoloģiju, ir daļēji sagatavots eksperimentālās iekārtas tehniskais projekts (rasējumi).

4.3. Projektam nav atbilstoša gatavība uzsākšanai saskaņā ar 4.1. vai 4.2.apakškritērija prasībām.”
	Latvijas Lielo pilsētu asociācija (Valmiera)
Esošā kritērija redakcija liedz projekta iesniedzējam, kas ir spējīgs finansēt projektu no saviem līdzekļiem un šo spēju var pierādīt ar pietiekoši lielu pašu kapitālu (vai saistītās personas pašu kapitālu), saņemt punktus par augstu vai vidēju gatavību uzsākšanai.

Attiecīgi Valmieras pilsētas pašvaldība aicina precizēt kritēriju, paredzot situāciju, kad projekta īstenošanai nav plānots piesaistīt kredītu, bet augstu gatavības pakāpi apliecina ar MK 2016.gada 10.maija noteikumu Nr.293 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.4. pasākuma "Atbalsts jaunu produktu ieviešanai ražošanā" īstenošanas noteikumi" 45.2. un/vai 45.3. apakšpunktā noteiktajiem dokumentiem. 

	Ņemts vērā
Attiecīgs regulējums jau ir ietverts projektu iesniegumus atlases otrās kārtas kritēriju piemērošanas metodikas kvalitātes kritērija Nr.4.2 un 4.3 skaidrojuma 1.1  un 1.2 punktā.
	-

	6. 
	Kvalitātes kritērijs
	8.
	Projekta īstenošanas vieta:
	Kritērijs nav izslēdzošs

	
	8.1. Projekts tiek īstenots ārpus Rīgas 
	5

	
	8.2. Projekts tiek īstenots Rīgā.
	0



	Latgales plānošanas reģions
Darbības programmas “Izaugsme un nodarbinātība”, pasākuma “Atbalsts jaunu produktu ieviešanai ražošanā” mērķis ir Latvijas produktu, pakalpojumu konkurētspējas un eksporta apjomu palielināšana, P&A rezultātu komercializācijas līmeņa, zinātnes un privātā sektora sadarbības veicināšana, kā arī līdzsvarotas ekonomiskās izaugsmes veicināšana reģionālā griezumā.
Pasākuma projektu vērtēšanas kritēriji ir komplicēti un kopumā vērsti uz plānoto rezultātu sasniegšanu, taču tie neveicina inovatīvas uzņēmējdarbības attīstību ārpus Rīgas reģiona. Līdz ar to Latgales plānošanas reģions rosina izteikt 1.2.1.4.pasākuma “Atbalsts jaunu produktu ieviešanai ražošanā” projektu iesniegumu vērtēšanas kvalitātes kritēriju 8.punktu sekojošā redakcijā:

	8.
	Projekta īstenošanas vieta:
	Kritērijs nav izslēdzošs

	
	8.1. Projekts tiek īstenots ārpus Rīgas reģiona
	15

	
	8.1. Projekts tiek īstenots ārpus Rīgas,
	5

	
	8.2. Projekts tiek īstenots Rīgā.
	0



Kopējais kritēriju punktu skaits netiek mainīts.

	Ņemts vērā
	Kvalitātes kritērijs
	9.
	Projekta īstenošanas vieta:

	Kritērijs nav izslēdzošs

	
	9.1. Projekts tiek īstenots ārpus Rīgas reģiona;
	15

	
	9.2. Projekts tiek īstenots Rīgas reģionā, ārpus Rīgas;
	5

	
	9.3. Projekts tiek īstenots Rīgā.
	0




	7. 
	
	Latvijas Lielo pilsētu asociācija (Ventspils)
Attiecībā uz Ekonomikas ministrijas sagatavoto 1.2.1.4.pasākuma otrās kārtas projektu iesniegumu vērtēšanas kritēriju kopu Ventspils pilsētas dome uzskata, ka nepieciešams palielināt piešķiramo punktu skaitu tiem projektiem, kas tiek īstenoti ārpus Rīgas pilsētas un Rīgas plānošanas reģiona. Ņemot vērā, ka viens no tautsaimniecības izaugsmes pamatprincipiem ir uzņēmējdarbības attīstība, tai skaitā, jaunu produktu ražošana un darbības diversifikācija, tad ir nepieciešams papildus atbalstu sniegt atbalstu komersantiem ārpus Rīgas ar mērķi īstenot policentrisku attīstību un nepieļaut iedzīvotāju pārcelšanos uz Rīgu.   
Līdz ar to uzskatām, ka 8.1.kvalitātes kritēriju nepieciešams izteikt sekojošā redakcijā:

8.1. Projekts tiek īstenots ārpus Rīgas – 15.

Līdz ar to maksimālais punktu skaits, ko projekts var iegūt, sasniegtu 85 punktus.
	Ņemts vērā
Precizēts atbilstoši izziņas 6.punktā izteiktajam priekšlikumam.
	-

	8. 
	
	Latvijas Lielo pilsētu asociācija (Valmiera)
Valmieras pilsētas pašvaldība uzskata, ka nepieciešams palielināt piešķiramo punktu skaitu (no 5 uz 15 punktiem) tiem projektiem, kas tiek īstenoti ārpus Rīgas pilsētas un Rīgas plānošanas reģiona. Ņemot vērā, ka viens no tautsaimniecības izaugsmes pamatprincipiem ir uzņēmējdarbības attīstība, tai skaitā, jaunu produktu ražošana un darbības diversifikācija, tad ir nepieciešams papildu atbalstu sniegt komersantiem ārpus Rīgas ar mērķi īstenot policentrisku valsts attīstību.   
	Ņemts vērā
Precizēts atbilstoši izziņas 6.punktā izteiktajam priekšlikumam.
	-

	9. 
	Vispārīgs iebildums
	Finanšu ministrija (ESFSD)
Vēršam uzmanību, ka kritēriju komplektā norādītais 1.2.1.4.pasākumam pieejamā ERAF finansējuma apmērs ir 60 000 000 euro, kas ir 1.2.1.4.pasākumam kopējais pieejamais  ERAF finansējums. Tai pat laikā Ekonomikas ministrija 2017.gada 13.aprīļa VSS ir izsludinājusi MK noteikumu projektu “Grozījumi Ministru kabineta 2016.gada 10.maija noteikumos Nr.293 “Darbības programmas “Izaugsme un nodarbinātība” 1.2.1.specifiskā atbalsta mērķa “Palielināt privātā sektora investīcijas P&A” 1.2.1.4.pasākuma “Atbalsts jaunu produktu ieviešanai ražošanā” īstenošanas noteikumi”” (VSS-398), kas paredz samazināt 1.2.1.4.pasākumam plānoto ERAF finansējumu par 8 000 000 euro, novirzot minēto summu 1.2.1.1.pasākuma “Atbalsts jaunu produktu un tehnoloģiju izstrādei kompetences centru ietvaros” trešajai kārtai.  Lūdzam Ekonomikas ministriju kritēriju komplektā norādīt tādu 1.2.1.4.pasākuma 2.atlases kārtai pieejamā finansējuma apmēru, kāds tiks noteikts minētā MK noteikumu projekta galīgajā redakcijā.  
	Ņemts vērā
	-

	10. 
	Vispārīgs iebildums
	Latvijas Lielo pilsētu asociācija
Latvijas Lielo pilsētu asociācija uzskata, ka Ekonomikas ministrijai vispirms ir jāsagatavo izvērtējums par specifiskā atbalsta mērķa 1.2.1. “Palielināt privātā sektora investīcijas P&A” 1.2.1.4.pasākuma “Atbalsts jaunu produktu ieviešanai ražošanā” (turpmāk –1.2.1.4.pasākums) pirmās kārtas ietvaros apstiprinātajiem projektiem (projektu lielums, nozares, reģionālais tvērums), cēloņiem, kāpēc 1.2.1.4.pasākuma pirmās kārtas ietvaros netika apgūts viss pieejamais finansējums un kāpēc tika noraidīti vairāk nekā puse no iesniegtajiem projektu pieteikumiem. Un tikai pēc šāda izvērtējuma sagatavošanas un iemeslu apzināšanas un izdiskutēšanas Ekonomikas ministrijai ir nepieciešams sagatavot priekšlikumu par 1.2.1.4.pasākuma otrās kārtas projektu iesniegumu atlasei, t.sk., precizējot esošo projektu iesniegumu vērtēšanas kritēriju kopu vai sagatavojot jaunu projektu iesniegumu vērtēšanas kritēriju kopu.
	Ņemts vērā
1.2.1.4.pasākuma pirmās kārtas izvērtējums iekļauts MK noteikumu Nr.293 grozījumu projekta anotācijā, attiecīgi ir sagatavoti grozījumi projektu iesniegumu vērtēšanas kritērijos.
	-

	11. 
	Vispārīgs iebildums
	Latvijas Lielo pilsētu asociācija
1.2.1.4.pasākuma pirmās kārtas projektu atlases ietvaros un saskaņā ar Ekonomikas ministrijas sagatavoto priekšlikumu par 1.2.1.4.pasākuma otrās kārtas projektu iesniegumu vērtēšanas kritēriju kopu atbalsts tiek paredzēts tikai eksperimentālām tehnoloģijām (TRL8), kas iepriekš nav izmantotas komerciālos nolūkos, tādējādi šobrīd ierobežojot komersantu attīstības iespējas. Vēršam uzmanību, ka 2007. - 2013.gada Eiropas Savienības fondu plānošanas perioda ietvaros sniegtais atbalsts jaunu produktu, kas nebija ierobežoti tvērumā, ieviešanai ražošanā ir devis būtisku pienesumu Latvijas tautsaimniecības attīstībai. Līdz ar to uzskatām, ka šāda programma būtu ieviešama arī 2014. - 2020.gada Eiropas Savienības fondu plānošanas periodā, tas ir, paplašinot 1.2.1.4.pasākuma otrās kārtas projektu iesniegumu atlases tvērumu, atļaujot iesniegt arī tādus projektu pieteikumus par jaunu produktu ieviešanu ražošanā, kas nav tikai saistīti ar eksperimentālajām tehnoloģijām (TRL8). Papildus lūdzam informēt, vai Ekonomikas ministrija ir uzrunājusi Eiropas Komisiju par 1.2.1.4.pasākuma tvēruma paplašināšanu un kāds ir šo sarunu rezultāts.
	Ņemts vērā
Izvērtējot 1.2.1.4.pasākuma pirmās kārtas rezultātus, var secināt, ka Latvijā uzņēmumiem ir kapacitāte īstenot projektus, kas atbilst 1.2.1.4.pasākuma nosacījumiem. Vienlaikus ir ierosināti grozījumi projektu iesniegumu vērtēšanas kritērijos un metodikā, kā arī MK noteikumos Nr.293, ņemot vērā 1.2.1.4.pasākuma pirmās kārtas ietvaros konstatētās nepilnības 1.2.1.4.pasākuma nosacījumos, kas attieksies uz projektu iesniegumu atlases otro kārtu.

Informējam, ka, pamatojoties uz 2007.-2013.gada ES fondu plānošanas perioda pieredzi, līdzšinējais EK viedoklis attiecībā iekārtu finansēšanu ir: ES fondu grantu atbalsts nav paredzams aprobētu ražošanas iekārtu iegādei.

Papildus informējam, ka atkarībā no 1.2.1.4.pasākuma otrās kārtas rezultātiem, tiks lemts par trešās kārtas organizēšanu un tiks apkopoti priekšlikumi 1.2.1.4.pasākuma nosacījumu grozījumiem.
	-

	Kritēriju piemērošanas metodika

	12. 
	Priekšlikums
	Finanšu ministrija (ESFVKD TNN)
Aicina projektu iesniegumu atlases vērtēšanas kritēriju piemērošanas metodikā lietot vienveidīgu Ministru kabineta 2016.gada 10.maija noteikumu Nr.293 “Darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.4.pasākuma „Atbalsts jaunu produktu ieviešanai ražošanā” īstenošanas noteikumi” saīsinājumu. Šobrīd sastopami divi saīsinājumi “MK noteikumi” un “MK noteikumi par pasākuma īstenošanu”.
	Ņemts vērā
	-

	13. 
	Priekšlikums
	Finanšu ministrija (ESFVKD TNN)
Aicina aizstāt 1.kritērija skaidrojuma 3.punktā vārdus “4.punktam,  vai atbilst pasākuma mērķim” ar vārdiem “4.punktā noteiktajam pasākuma mērķim”.
	Ņemts vērā
	-

	14. 
	Priekšlikums
	Finanšu ministrija (ESFVKD TNN)
Aicina izvērtēt vai 1.kritērija skaidrojuma 4.punktā ir paredzēti dažādi Ministru kabineta noteikumi?
	Ņemts vērā
	-

	15. 
	Priekšlikums
	Finanšu ministrija (ESFVKD TNN)
Aicina izvērtēt 6.kritērija skaidrojumā norādīto “zvērināta revidenta apliecinājums par veiktajiem pētniecības un attīstības darbiem, kurus projekta iesniedzējs vai tā saistītās personas ir veikuši kādā no pēdējiem trim gadiem pirms projekta iesniegšanas gada (ja attiecināms) (ja pētniecības un attīstības darbi ir norādīti noslēgtā gada pārskatā, kuru apstiprinājis zvērināts revidents, tad atsevišķs zvērināta revidenta apliecinājums nav nepieciešams);”, ņemot vērā izstrādātus grozījumus MK noteikumos Nr.293, ar kuriem paredzēts atteikties no zvērināta revidenta apliecinājuma.
	Ņemts vērā
Grozījumi MK noteikumos Nr.293 paredz atteikties no zvērināta revidenta apliecinājuma, kas pamato, kādas pētniecības un attīstības darbības projekta iesniedzējs vai tā saistītās personas ir veikušas pēdējā gada laikā pirms projekta iesniegšanas gada, lai definētu hipotētiskās prasības eksperimentālajai tehnoloģijai un tās komponentēm vai iekārtām.
Savukārt vienotā kritērija Nr.6 skaidrojumā noteiktā prasība attiecas uz kvalitātes kritērijā Nr.3.2 minētajiem P&A darbiem, kurus projekta iesniedzējs vai tā saistītais komersants ir veicis kādā no pēdējiem trim gadiem pirms projekta iesniegšanas gada.
	-

	16. 
	Priekšlikums
	Finanšu ministrija (ESFVKD TNN)
Aicina papildināt 13.kritērija skaidrojumu ar atsauci uz MK noteikumu Nr.293 4.punktu.
	Ņemts vērā
	-

	17. 
	Priekšlikums
	Latvijas Tirdzniecības un rūpniecības kamera
Papildus, veicot diskusijas ar biedriem, LTRK aicina Ekonomikas ministriju rast iespēju papildināt projektu vērtēšanas metodiku ar punktu, ka projektu, kuru apjoms pārsniedz 1,5 miljonus eiro, izvērtēšanā piedalās 2 eksperti un to dažādu un atšķirīgu vērtējumu gadījumā tiek piesaistīts trešais eksperts galīgā lēmuma pieņemšanai.
	Ņemts vērā
Projektu iesniegumus atlases otrās kārtas kritēriju piemērošanas metodikas vispārīgie nosacījumi papildināti ar 6.punktu.
	6.	Projektu iesniegumu izvērtēšanā piedalās divi nozares eksperti. Gadījumā, ja kāda eksperta kopējais projekta iesnieguma vērtējums būtiski atšķiras no otra eksperta kopējā projekta iesnieguma vērtējuma, komisija organizē pieaicināto ekspertu diskusiju, lai vienotos par projekta iesnieguma vērtējumu un ja nepieciešams piesaista projekta vērtēšanai papildu ekspertu.







